**Model de contract de furnizare ,**

**adaptat la cerinţele solicitate de autoritea contractantă**

**însuşit de ofertant**

( semnătura şi ştampila operatorului economic )

**Direcţia Generală de Asistenţă Socială S.C. ...................................................**

**şi Protecţia Copilului Prahova ...........................................................**

**Nr. înreg. IA AP / \_\_\_\_\_\_\_ Nr. înreg. /**

**CONTRACT DE FURNIZARE**

**„Achiziţie deproduse din categoria – „CACAO, CIOCOLATA SI PRODUSE ZAHAROASE” – pentru unităţile**

**de asistenţă socială din subordinea autorităţii contractante”**

Cod CPV 15840000-8 Cacao,ciocolat**ă** si produse zaharoase

**1.** În temeiul dispozitiilor Legii nr. 98/2016 privind achizitiile publice, s-a încheiat prezentul contract de furnizare de produse:

**între**

**1.1.** **Direcţia Generală de Asistenţă Socială şi Protecţia Copilului Prahova,**  cu sediul în Ploieşti, Şoseaua Vestului, nr.14–16, jud. Prahova , cod poştal 100298, telefon / fax : 0244 - 586100, 511400, Cod fiscal nr. 9770267, având contul IBAN nr. RO18TREZ24G685050200301X deschis la Trezoreria Ploieşti, reprezentată prin Director Executiv Călin Viorel, în calitate de **achizitor**, pe de o parte,

**şi**

**1.2.** **Societatea comercială** ....................................................., cu sediul în loc. ............. , str. .......... , nr. ....... , bl. ..... , sc. ...... , et. ...... , ap. ...... , jud./sector ........ , cod postal ....... *,* telefon : .................... , fax : .................... , înregistrată la Registrul Comerţului .......................sub nr. **J** .... / .... / ..... , Cod fiscal nr. **RO** .................... , având contul IBAN nr. RO .... TREZ .................... deschis la Trezoreria .................... , reprezentată prin .................... , în calitate de **furnizor,** pe de altă parte,

***2. DEFINIŢII***

**2.1.** - În prezentul contract următorii termeni vor fi interpretaţi astfel:

1. ***contract*** – reprezintă prezentul contract şi toate Anexele sale.
2. ***achizitor şi furnizor*** - părţile contractante, aşa cum sunt acestea numite în prezentul contract;
3. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
5. ***servicii*** *-* servicii aferente livrarii produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
6. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea furnizorului.
7. ***destinaţie finală***- locul unde furnizorul are obligaţia de a furniza produsele;
8. ***termenii comerciali*** de livrare vor fi interpretaţi conform INCOTERMS 2000 – Camera Internaţională de Comerţ (CIC).
9. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
10. ***zi*** - zi calendaristică; ***an*** - 365 de zile.

***3. INTERPRETARE***

**3.1.** - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**3.2.** - Termenul "***zi***" ori "***zile***" sau orice referire la zile reprezintă **zile calendaristice** dacă nu se specifică în mod diferit.

**CLAUZE OBLIGATORII**

***4. OBIECTUL PRINCIPAL AL CONTRACTULUI***

**4.1.** - Furnizorul se obligă să furnizeze, respectiv să livreze in baza comenzilor ferme transmise de achizitor, produsele care fac obiectul contractului, în sortimentele şi cantităţile prevăzute în Anexa nr. 2,la sediile unităţilor de asistenţă socială din subordinea autorităţii contractante, menţionate în Anexa nr.1, în perioada/perioadele convenite şi în conformitate cu prevederile prezentului contract.

**4.2.** - Achizitorul se obligă să achiziţioneze, respectiv să cumpere şi să platească furnizorului preţul convenit in baza prezentului contract pentru produsele furnizate.

***5. PREŢUL CONTRACTULUI***

**5.1.** - Preţul contractului este dat de valoarea totală a cantităților comandate de achizitor și livrate de furnizor, neputând depăși pe perioada de valabilitate a contractului, suma de .............................. la care se adaugă TVA (9%) …………….lei, conform propunerii financiare.

***6. DURATA CONTRACTULUI***

**6.1.** - Durata prezentului contract este de la data de **01.05.2020** şi până la data de **31.12.2020**.

**6.2.** - Durata contractului poate fi prelungită, in conformitate cu dispoziţiile art. 165 alin. (1) din H.G. nr. 395/2016, condiţionată şi de existenţa resurselor financiare alocate cu această destinaţie. Prelungirea contractului iniţial nu poate depăşi o durată de 4 luni de la data expirării duratei iniţiale de îndeplinire a acestuia.

***7. DOCUMENTELE CONTRACTULUI***

**7.1.** - Documentele contractului sunt:

1. caiet de sarcini si anexe - **Anexa nr. 1**;
2. oferta (propunerea financiară)- **Anexa nr. 2** ;
3. alte anexe la contract, după caz.

***8. OBLIGAŢIILE PRINCIPALE ALE FURNIZORULUI***

8.1. - Furnizorul se obligă să furnizeze, cantitatea comandată conform Anexei nr. 3 la contract **,** de luni pana joi, in intervalul orar 08 00 – 15 00 si vinerea in intervalul orar 08 00 – 13 00 la destinația finală indicată prin comandă, în maxim 5 zile de la primirea acesteia prin e-mail sau fax.

**8.**2. - Furnizorul se obligă să furnizeze produsele la standardele şi/sau performanţele prezentate în propunerea tehnică, stabilite în conformitate cu cerinţele din Caietul de sarcini.

**8.3.** - Furnizorul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***9. OBLIGAŢIILE PRINCIPALE ALE ACHIZITORULUI***

9.1. - Achizitorul , se obligă să achiziționeze, să recepționeze (prin subunitățile beneficiare) produsele în termenul convenit și să plătească preţul către furnizor în termen de 30 zile de la data înregistrării facturii la autoritatea contractantă.

9.2. - Achizitorul , se obligă să plătească prețul produselor către furnizor în perioada de valabilitate a contractului.

9.3. - Dacă achizitorul nu onorează facturile în termenul convenit, furnizorul are dreptul de a sista livrarea produselor. Imediat ce achizitorul îşi onorează obligaţiile, furnizorul va relua livrarea produselor în cel mai scurt timp posibil.

***10. SANCŢIUNI PENTRU NEÎNDEPLINIREA CULPABILĂ A OBLIGAŢIILOR***

**10.1.** - În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1 %/ zi din valoarea produselor nelivrate pentru fiecare zi de întârziere, până la îndeplinirea efectivă a obligaţiilor contractuale.

**10.2.** - În cazul în care achizitorul nu îşi onorează obligaţiile în termen de 30 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de 0,1 %

/ zi din plata neefectuată, până la îndeplinirea efectivă a obligaţiilor.

**10.3.** - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**10.4.** - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită pâna la data denunţării unilaterale a contractului.

**10.5** - Achizitorul are dreptul de a denunța unilateral contractul de achiziție publică, în perioada de valabilitate a acestuia, în conformitate cu art. 223 alin. (1) din legea nr. 98/2016 privind achizițiile publice.

**CLAUZE SPECIFICE**

***11. RecepŢie, inspecŢii Şi teste***

**11.1.** - Recepţia produselor se va face de căte beneficiarul direct al produselor, în prezența unui delegat împuternicit de ofertant.

**11.2.** - Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea acestora cu specificatiile din caietul de sarcini, respectiv propunerea tehnică.

**11.3.** - (1) Inspecţiile şi testele din cadrul receptiei, se vor face la destinatia finală a produselor, respectiv sediile unităţilor din subordine menţionate în Anexa nr. 1 la contract.

(2) Achizitorul are obligaţia de a notifica, în scris, furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.

**11.4.** - Dacă produsele inspectate sau testate nu corespund specificaţiilor, achizitorul are dreptul să le respingă, iar furnizorul are obligaţia de a înlocui în termen de 24 de ore produsul refuzat, fără a se modifica preţul prevăzut în anexa contractului

**11.5.** - Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

**11.6.** - Prevederile clauzelor 11.1. - 11.4. nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

***12. Ambalare Şi marcare***

**12.1.** - (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât sa ajungă în bună stare la destinaţia finală.

(2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

**12.2.** - Ambalarea, marcarea şi documentaţia din interiorul sau din afara pachetelor vor respecta strict cerinţele prevăzute de legislaţia în vigoare în România, inclusiv cerinţele suplimentare şi orice alte instrucţiuni ulterioare cerute de către achizitor.

**12.3.** - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea achizitorului.

***13. Livrarea Şi documentele care ÎnsoŢesc produsele***

**13.1.** - Furnizorul are obligaţia de a livra produsele, **,** de luni pana joi, in intervalul orar 08 00 – 15 00 si vinerea in intervalul orar 08 00 – 13 00, la destinaţia finală indicată de achizitor, în maxim 5 zile de la lansarea comenzii.

**13.2.** - (1) La expedierea produsului, furnizorul are obligaţia de a comunica, în scris, atât achizitorului, cât şi, după caz, societăţii de asigurări datele de expediere, numărul contractului, descrierea produselor, cantitatea, locul de încărcare şi locul de descărcare.

(2) Furnizorul va transmite unității beneficiare documentele care însoţesc produsele. Documentele sunt următoarele:

* factura fiscală;
* certificat de calitate și/sau declarație de conformitate pentru cantitatea livrată**.**

**13.3.** – În cazul în care furnizorul nu livrează produsele la destinația finală indicată de achizitor,în maxim 5 zile, de la lansarea comenzii sau dacă produsele nu corespund din punct de vedere calitativ, contractul încetează de drept.

***14. AsigurĂri***

**14.1.** - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport şi depozitare, anterior efectuării livrării.

***15. Perioada de garanţie acordată produselor***

**15.1.** - Produsele furnizate în baza contractului vor respecta standardele prezentate de către furnizor în propunerea sa tehnică.

**15.2.** - Garanţia produselor este asigurată de către furnizor, în conformitate cu prevederile legale în materie şi cu obligaţiile contractuale.

**15.3.** - Perioada de garanţie acordată produselor care fac obiectul prezentului contract este cea declarată de către furnizor în propunerea tehnică şi/sau cea stabilită de legislaţia în vigoare în domeniu.

**15.4.** - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

**15.5.** - (1) La primirea unei astfel de notificări, furnizorul are obligaţia de a interveni pentru remedierea defecţiunilor în termen de maxim 24 de ore de la primirea sesizării scrise, fără costuri suplimentare pentru achizitor.

(2) Dacă se constată necesitatea înlocuirii produsului, părţile vor conveni, de comun acord, termenii în care se va proceda. Produsele care, în timpul perioadei de garanţie, le înlocuiesc pe cele defecte, beneficiază de o nouă perioadă de garanţie care curge de la data înlocuirii produsului.

**15.6.** - Dacă furnizorul, după ce a fost înştiinţat, nu reuşeşte să înlocuiască produsul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

***16. MODALITĂŢI DE PLATĂ***

**16.1.** – Achizitorul, are obligaţia de a efectua plata către furnizor, prin Ordin de plată, în termen de cel mult 30 de zile calendaristice de la data primirii facturii fiscale şi a procesului-verbal de recepţie a produselor, semnat de reprezentanţii furnizorului şi ai achizitorului. Facturile se vor emite catre  DGASPC Prahova,  CUI  9770267 , cu mentiunea  pentru centrul …  (*denumirea centrului unde au fost livrate produsele*).

***17. AJUSTAREA PREŢULUI CONTRACTULUI***

**17.1.** - Pentru produsele livrate şi pentru serviciile accesorii furnizării prestate, plăţile datorate de achizitor furnizorului sunt cele declarate în propunerea financiară, anexată la contract.

**17.2.** - Preţul produselor care fac obiectul contractului ,rămâne ferm pe toată perioada acestuia, nu se ajustează.

***18. AMENDAMENTE***

**18.1.** - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***19. Întârzieri în îndeplinirea contractului***

**19.1**. - Furnizorul are obligaţia de a îndeplini contractul de furnizare în perioada/perioadele convenite.

**19.2**. - Dacă pe parcursul îndeplinirii contractului furnizorul nu respectă graficul de livrare şi/sau de prestare a serviciilor, acesta are obligaţia de a notifica, în timp util, achizitorului; modificarea datei/perioadelor de furnizare asumate se face cu acordul părţilor, prin act adiţional.

**19.3.** - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi furnizorului.

***20. CESIUNEA***

**20.1.** În contractul de achiziţie publică este permisă doar cesiunea creanţelor născute din contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

***21. FORŢA MAJORĂ***

**21.1.** - Forţa majoră este constatată de o autoritate competentă.

**21.2.** - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**21.3.** - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**21.4.** - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**21.5.** - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***22. SOLUŢIONAREA LITIGIILOR***

**22.1.** - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**22.2.** - Dacă, după 15 zile de la începerea acestor tratative, părţile nu reuşesc să rezolve în mod amiabil divergenţa contractuală, fiecare poate solicita ca disputa să se soluţioneze de către instanţele judecătoreşti competente de la sediul achizitorului.

***23. LIMBA CARE GUVERNEAZĂ CONTRACTUL***

**23.1.** - Limba care guvernează contractul este limba română.

***24. COMUNICĂRI***

**24.1.** - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**24.2.** - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

***25. LEGEA APLICABILĂ CONTRACTULUI***

**25.1.** - Contractul va fi interpretat conform legilor din România.

Părţile au înţeles să încheie astăzi, ......................... , prezentul contract în două exemplare, câte unul pentru fiecare parte.

***Achizitor, Furnizor,***

**Direcţia Generală de Asistenţă Socială S.C. ...................................................**

**şi Protecţia Copilului Prahova ...........................................................**

*(semnăturile autorizate ) (semnătura autorizată)*